《戏题方圆动静四字诗》
隋代·昙延

方如方等城，圆如智慧日。动则识波浪，静类涅槃室。

作者简介：（516—588）隋僧。蒲州桑泉人。俗姓王。年弱冠听妙法师讲《涅槃》，深悟其旨，遂舍俗服出家，隐太行山百梯寺。后宇文泰深敬之，为之立云居寺。北周武帝建德时以宏义折服陈使周宏正之问难，授为国统。及武帝废佛教，隐于太行山，屏迹人世。入隋，法服执锡至朝廷向帝面申佛家宏理，乃从度僧、建佛寺之请。自此，佛教复兴。寻奉敕住延兴寺，拜平等沙门。著有《涅槃义疏》及《宝性》、《仁王》等疏。